Deborah Glass. Ez nion deitu.
Biribildu kasua. Ez dugu elkarrizketa hau izan.
Lanean, normalean ez da horrelakorik agertzen.
Ba sarbide-proban bai.
Lanean aritu ahal izateko, gainditu egin behar dut.
Begiratu duzu e-maila?
Bazenekiten gaindituko nuela.
Lornaren alde.
Sam, zure zor eskerga gogorarazi nahi dizut.
Konponduko dut.
- Hasiko gara hutsetik? - Zer egin beharko nuke?
- Zuretzat. - Zer da?
- Entrega. - Entrega-lanak egiten dituzu?
Hector Moya versus Arthur Rollins. Zer zerikusi du nirekin?
Nire bizia jokoan da.
Ez da teoria huts bat, konspirazio bat dago.
Peter Sterghos?
Nik aurkitu nuen pertsona hori,
Bishop eta De Marco lotzeko saioan.
De Marcok Gloria bultzatu zuen, Moya sal zezan?
Arma bat jarrarazi zion Moyaren gelan.
- Nor zara? - James De Marco agentea, DEA.
Hau gerra da. Alderdia hautatu behar duzu.
- Lagun diezaiogun elkarri. - Nola?
Hemendik aurrera, bi-biok izango gara Moyaren abokatuak.
Haller jauna?
Eddie?
Zure ingurukoak hil egiten dira. Gorroto zaitut. Ez dizut hitzik egingo!
- Moyaren oparia. - Balen kontrako geruza?
Eta blindatuta dago. Autoarekin dator. Moyak une oro babestu nahi zaitu.
Gidari bat behar duzu. Ez naiz beste inortaz fio.
Arriskutsua da.
Tankea eta soldadua dauzkagu.
- Atera! - Zergatik atxilotuko duzue?
- Deportazio-zerrendan dago. - De Marcok agindu dizue.
Hurrengoa izan nahi?
Errudun kabroia topatuko dut. Lurperatu egingo dut.
LA COSSE KASUAREN LEKUKO-ZERRENDA OSOA
Ondo zaude, Izzy?
Bai.
Zera,
erne nago.
Bale. Nire gidaria izateagatik deseroso bazeunde, ulertuko nuke.
Azkenaldian, zorte txarra erakarri izan dut.
Baina, alde onari begira, auto honekin eta gure bizkartzain berriekin,
dena aterako da ondo.
LORNA MEZU BAT
HAYLEY HALLEREK ARGAZKI BAT IGO DU
ARGITALPENIK EZ
Izzy?
Hayleyren orrian nago, baina ja ezin ditut bere argazkiak ikusi.
- Ez omen du argitalpenik. - Blokeatu zaituelakoan nago.
"Atsegin dut" jarri berri diot argazkian. Ez...
Blokeatu behar zintuela gogorarazi diozu.
Blokeatu? Halakorik. Zer?
Ene. Noiz utziko dio ni zigortzeari?
Bere alde esango dut nerabe gehienei ez zaiela
beren gurasoek sare sozialetan jarraitzea gustatzen,
hitz egin ala hitz egin ez.
Kasu honek bizitza izorratu dit erabat.
Gaurkoak ahalik eta hoberen atera behar du.
Zergatik? Zer dago gaur?
DEAko agente bat, De Marco, tribunara igoarazi behar dut.
Baina, kasuan garrantzitsua dela frogatu ezean, epaileak ez dit utziko.
Beste lekukoak horretarako daude. Kate bat modukoa da:
lekuko bakoitzak hurrengoa ekarriko du, logikoki.
Valek, Sly gaztea.
Sly gazteak, Trina. Ea horrek De Marco dakarren.
Kaka zaharra. Lorna. Sentitzen dut. Hasi aurretik...
Mobilean "Lorna" beharrean, "Andrea" jartzen badu, erantzungo didazu?
Bai. Barka, deskuidatu egin naiz. Zer da?
Turner epaileak deitu dit. Ordubete berandu hasiko gara.
Niri ere deitu didate.
Esnatu!
Abisatu ba. Berandu nenbilelakoan nengoen.
Lehen eguna dut abokatu lanetan. Prestatzeko astia behar nuen.
Traje egokia hautatu behar nuen, baita takoiak ere. Apropos-aproposak dira.
Hurbil nago. Zenbat falta zaizu?
Geraldi bat egingo dut, baina ez du axola.
Beste zerbait egin behar duzu.
Gure bezero bat atxilotu dute, eta gaur irakurriko dizkiote karguak.
- Justizia-jauregian dago atxiloturik. - Eta zer egingo duzu?
Nik ezer ez. Felicidades. Horra zure lehen kasua.
Itxaron, zer? Nor da bezeroa?
Bezeroaren izena Daniel Valera da.
Daniel Varela? Ez dut ezagutzen. Eta gure bezeroa da?
- Bai. Barka, Lorna. - Mickey!
Moztu egin da. Tunel batean gaude.
- Mick! - Tira, agur.
Zer, ziria sartu didazulakoan, ala?
Sam Scales demontrea?
Bale. Zer egin duzu oraingoan, Sam?
Edo, barka, señor Varela?
Zer? Leinu espainola dut. Hamarren bat.
Eta, nire lanean, identitate asko behar dira.
Makina bat pertsona ero dago.
Eta ez dut ezer egin. Bertako ekonomia suspertu dut, hori bai.
- Ez horregatik. - Sam.
Ados, bale. Dagoela argi: ez dut lanaldi osoa horretan ematen.
Osagarri bat da, benefizentziaren alde.
Dirua lortzeko, beste proiektu askoz handiago bat dut.
Ez dut horri buruzko ezer jakin nahi.
Diru nahikoa zor diguzu jada. Mesedez. Delituak, banaka.
Zaude, zer diozu baina?
Parra egin genuen museoko lanaren ostean.
Faktura bakarra ordaindu zenuen.
Bai, putza! Zer, ja ez dago kode etikorik, ala?
Ez dakit ba, Sam. Galdetu,
adibidez,
Benny Bates-i.
Edo Francois DuPont-i.
Edo... Hau asko gustatzen zait.
...Gunther Schmidt-i?
Zergatik zaude hemen?
Tira, ondo dakizunez,
egoera estua da lan-munduan.
Los Angeles grebaz lepo dago.
Jendea estu eta larri dabil.
Dirua biltzen hasi nintzen, grebalariei erosketa-txartelak emateko.
Esker ona erakusteko era izango zela pentsatu nuen.
Aha. Eta?
Eta ezer ez. Oso ondo atera zen.
Guztira, 100 000 dolar eman nituen txarteletan. Hara non amaitu dudan.
Zer? 100 000 dolar?
Zenbat diru eskuratu zenuen?
Hiru, agian?
Hirurehun mila? Hau da, 200 zuretzat gorde zenituen?
Mundu guztiak hartzen du pixka bat. Administrazio-kuotak. Gastu orokorrak.
Gastuak? Zure ordenagailua? Kartzela toki aproposa da zuretzat.
Bale, begira.
Mesedez, hemendik atera behar nauzu. Bi egun oso daramatzat hemen jada.
Mesedez.
Legal, unerik txarrenean bota zaituzte.
Epaiketa bat dut. Zer egin duzu baina?
Ezer ez. Pila bat esajeratu dute.
Siegel jauna ez da errehabilitaziora joan.
- Zer? Ene, Legal... - Langileekin liskartu da.
Eta dozenaka ogitarteko-bilgarri topatu ditugu bere gelan.
Ogitartekoak? Nork eman dizkio?
Eta ezin zarete abisu batekin konformatu? Ez da une ona.
Platerkada bete gazta-tarta bota zion aurpegira fisioterapeutari.
- Bosgarren Zuzenketak babesten nau. - Bale ba.
Begira, Legal, Izzyk nire etxera eramango zaitu,
ni justizia-jauregian utzi eta gero.
Geratu han, beste leku bat topatu arte.
- Gazta-tarta? Ene. - Hemengoa ez da gazta-tarta.
Hara, auto berria! Zer dotorea.
Eta Hells Angels-eko motozaleak?
Gero azalduko dizut.
- Tira. - Aurrera.
Badaukazue mugurdi-sodarik?
Dena ondo?
Ez dakit.
Urrutiko iruzurra. Engainu bidezko lapurreta.
Baliteke hiru urteko espetxealdia izatea.
Iruzurgile lanbidearen gaitzak dira, nire ustez.
Karguen irakurketa hirigunean egingo dute.
Connor epaileak hartuko du kasua. Ezin prestuagoa da.
Haurren ospitaleko batzordekidea da,
eta Los Angeleseko nagusien elkarteko presidentekidea,
baita animalien aldekoa ere.
Horra Samen helbururik gogokoenak.
Nekez lortuko dut fidantza bat.
Txiki, ezagutzen dudan pertsonarik azkarrena zara.
Zerbaiten soluzioa topatzerik badago,
zuk lehenik aurkitzen duzu.
Denbora pila bat kostatu zait abokatu bilakatzea.
Orain, galdutako denbora konpentsatu behar dut.
Nire karrera hasi aurretik hanka hondoraino sartzen badut,
ezingo dugu besterik ordaindu: pisuan geratu beharko gara.
Auzokoaren marihuana-kea etxean sartzen zaigu.
Winston arrailtzen duelakoan nago.
Txiki.
Txiki, zure lehen kasua da.
Ez izan hain gogorra nire emaztearekin.
Zenbat denbora darama lo?
Ondo zaude?
Nahikoa jaten duzu?
Espetxeko janari fina, bai. Ahal bezainbeste.
Jan behar duzu, Julian.
Indartsu egon behar duzu, bai?
Nire sastreak zure traje batzuk doituko ditu, bai?
Milesker, Mickey.
Zorte on gaur.
Tira, zure txanda, Haller.
Konspirazio-teoria bultzatuko duzu, e?
Espero dut noraezean ez ibiltzea.
Milesker denoi zeuen kabuz moldatzeagatik eta garaiz iristeagatik.
Ea igogailu guztiak datorren astean ondo dabiltzan.
Has gaitezen. Haller jauna, dei iezaiozu lehen lekukoari.
Milesker, andrea. Datorrela Frank Valenzuela.
Valenzuela jauna, esan zer lanbide duzun, mesedez.
Estatuak lizentziaturiko fidatzailea naiz.
Ikertzaile pribatua ere banaiz.
Jakinarazpenak entregatzen ditut.
Azalduko diezu epaimahaikideei hori zer den?
Jendeak salaketa bat jasotzen duenean
eta abokatuak, lekukotasun premian, zitazio bat bidali behar duenean,
entrega neuk egiten dut.
Entregatu zenion inoiz zitazio bat biktimari, Gloria Daytoni?
Bai, hala da.
Noiz izan zen?
Astelehen batean. Abuztuaren hiruan, 18:06ean,
bizi zen eraikinaren aurrean.
Zehatz-mehatz adierazi dituzu ordua eta tokia.
Nola zaude hain ziur?
Argazkietan, beti jartzen dut dataren marka bat,
entregaren froga gisa.
Dayton andrearen argazki bat atera zenuen, zitazioa eman eta berehala?
Bai, hori da.
Defentsaren A froga, andrea.
Andrea, fiskaltzak pozik onartuko du
Valenzuela jaunak zitazio bat entregatu ziola Gloria Daytoni.
Ez dago argazki beharrik.
Estimatzen dizut eskaintza,
baina epaimahaikideek informazio guztia behar dute.
Edo fiskaltzak ez du guk biktimaren argazkia aurkezterik nahi?
Baduzu epaimahaiari argazkia aurkeztea.
Milesker, andrea.
Hau da entregaren ostean
Dayton andreari atera zenion argazkia?
- Hala da. - Nork alokatu zintuen entrega egiteko?
Eta zer kasurako?
Sylvester Funaro semeak,
habeas- eskaera baterako. Moya versus Rollins.
Habeas-eskaera.
Hau da, norbaitek legez kanpo espetxeratu zutela aldarrikatu zuen.
Bai. Rollins Victorville espetxeko alkaidea da.
Ados. Eta bazenekien habeas-eskaera zertan zetzan?
Bai. Hector Moyari betiko kartzela zigorra...
Objekzioa, andrea. Badut hurbiltzerik?
Azaldu objekzioa, jauna.
Hasteko, garrantzia. Epailea, nora goaz? Haller jaunak
kasua bere eremura eraman nahi du.
Bestelako kasu batera garamatza.
Andrea, Dayton andreari emandako zitazioaren xehetasunak
oso garrantzitsuak dira.
Hilketaren funtsa direlakoan gaude.
Zer, txantxa da, ala?
Gure defentsaren oinarria dira.
Habeas-eskaeraren kopia bat erakuts dezaket, nahi baduzu.
Ez da beharrezkoa.
Objekzioa ukatuko dut, baina gatozen harira.
Jakina, andrea.
Jarraitu, Valenzuela jauna.
Habeas-kasuari buruz ari zinen?
Bai, Hector Moyari buruz.
Espetxetik irten nahian dabil. Kartelkidea da.
Bere gelan topatutako pistola DEAk jarri zuela aldarrikatzen du.
Armagatik jarri zioten biziarteko zigorra.
Dayton andreak bazuen honen berri?
Funaro abokatuak baietz esan zuen.
Horregatik entregarazi zidan zitazioa.
Ados. Eta nola erantzun zuen Dayton andreak zitazioa ikustean?
- Nola erantzun zuen? - Bai.
Amorratu zen? Haserre jarri zen?
Haserre? Ez.
Jendea haserretu ohi da,
baina Dayton andrea izutu egin zela iruditu zitzaidan.
Objekzioa. Espekulazioa.
Galdera ezereztuko dut.
Jauna, zer egin zenuen zitazioa entregatu eta gero?
Funaro jaunari amaitu nuela esan nion.
Astebete-edo igaro arte ez nuen Dayton andrearen berri izan,
bere hilketagatik La Cosse jauna atxilotu zutela entzun nuen arte.
Eta zer sentitu zenuen orduan?
Lasaitua hartu nuen, hori uste dut.
Lasaitua? Zergatik?
Guk Moya kasuarekin zerikusirik ez genuela esan nahi zuen horrek.
Zergatik zeunden kezkatuta?
Tira, badakizu.
Nik karteleko nagusi baten zitazioa entregatu,
eta hartzailea hil egin zen.
- Ez zara... - Objekzioa! Andrea.
Geldi dadila lekukoa.
Valenzuela jauna ez da aditua gai honetan.
Beste galderarik ez.
Milesker.
Ez dut Glass kasuari buruzko zerbait ulertzen.
Ea ordezkaria nola topatu duen?
Hori ere ez.
Iruzkin itsusia izango da agian. Ez diot errua biktimari...
Honek itxura txarra du.
Deborah Glass zergatik irten zen ibiltzera
bere bikote ohi eroa askatu zutenean?
Bazegoen Scottek bera topatzeko aukera.
- Errua biktimari bota diozu. - Agian bai.
Baina, bere lekuan, hiritik joango nintzatekeen.
Zergatik ez zen zuk deitutakoan joan?
Vanessa, ez...
Badakit. Sentitzen dut. Itsusia izan da.
Defentsaren argudio posibleez hausnartu nahian nabil.
Alde ona zera da: ez du axola.
Scott Glassek hil zuen. Lekukoak eta DNA-frogak dauzkagu.
Euren arma errua biktimari botatzea eta espekulazioak badira, gaitz erdi.
Konforme. Arrazoi duzu.
Gertatu zen beste ezer?
Izzy! Ai, ama.
Milesker hain azkar etortzeagatik.
Lehen lekukoa galdu dut jada. Sly gaztea agertzear da.
- Trankil. Zer da? - Zoaz auzi-gelara.
Samiri deituko diotenean, idatzi.
Bai, ados.
Eskerrik asko.
Egon. Presoak zainpeko igogailuetan igo ohi dituzte.
Gurpil-aulkirako egokituta dagoena ez dabil.
Guztiak hobetzen ari omen dira. Ez dakit nik.
Toki honek infernuko lehen zirkulua dirudi.
- Bai, gero. - Sam. Bale.
Zure kasua hasi arte, beste areto batean egongo naiz.
Izzyk abisatuko dit.
Itxaron bitartean, egin gurutzegrama bat.
Itxaron. Beste kasu... Zaude. Nora... Nora doa?
ESKAILERAK
Ene, nire karrerarengatik egin behar ditudanak...
Datorrela Sly Funaro semea.
Funaro jauna, mesedez, esan auzitegiari
zergatik bidali zenion zitazioa Gloria Daytoni.
Bai, nola ez.
Hasieran, Hector Moyak nigana jo zuen, laguntza bila.
Habeas-eskaerarekin laguntzeko?
Bai.
Moya jauna presondegi federalean da.
Droga-karguak leporaturik kartzelatu zuten.
Armaren larrigarria izan zen betiko kartzela-zigorraren oinarria.
Esan zidan arma hura ez zela berea.
Objekzioa. Zurrumurrua.
Onartuta.
Saia gaitezen berriz, Funaro jauna.
Habeas- eskaera Moya jauna
errugabea zela uste zenuelako bete zenuen, arma-karguei zegokienez.
Hala da?
Bai.
Ikertu egin genuen, eta aukera asko dago:
pistola beste norbaitek jarri zion gelan,
polizia iritsi aurretik.
Nork jarri zuen?
Hori ere ikertuta, ondorioztatu genuen bi emakume
hainbat aldiz izan zirela Moya jaunaren gelan.
Pare bat escort. Glory Days eta Trina Trixxx.
Izenean, hiru "X" ditu.
Interneten aise topatu nuen. Harekin geratu nintzen.
Eta zeren berri eman zizun?
Tira, bere abizena Rafferty dela esan zidan.
Horrez gain, Moya jauna ezagutzen zuela, baina ez zuela armarik jarri.
Objekzioa. Zurrumurrua berriz!
Onartuta.
Epaimahaiak ez dezala azken erantzuna aintzat hartu.
Zer gehiagoren berri izan zenuen Trina Raffertyren eskutik?
Beste escort ari buruz galdetu nion, Glory Daysi buruz. Gloria Daytoni buruz.
Eta?
Gloriak pistola jarri izana aitortu omen zion...
Objekzioa! Zurrumurrua!
- De Marco agenteak aginduta. - Jasankorra izaten saiatu naiz.
Baina ez dut zurrumurru hirukoitza onartuko.
Onartuta. Haller jauna?
Badut hurbiltzerik?
Epailea, ados nago fiskalarekin. Zurrumurrua da.
Beraz, hobe da gertatutakoa interesdunak berak kontatzea,
James De Marco agenteak.
Honexegatik daukagu lekuko-zerrenda berrian.
Prestatzeko asteburu osoa izango zenuela esan nizun,
baina baduzu agenteari gaur bertan heltzea?
Pozik egingo dut, andrea.
Fiskaltzak ez du epaiketan
De Marco agentea lekuko gisa onartzerik nahi.
Haller jaunak ez du agentea garrantzitsua izango denik frogatu.
Oraingoan nahiko ados nago Forsythe jaunarekin.
Hurrengo lekukoak Funaro jaunaren lekukotasuna indartuko du,
baita frogak sendotuko ere. Pazientzia eskatzen dizuet.
Gero eta pazientzia gutxiago dugu.
Begira, amai dezagun lekuko honekin.
Egin itzazu erantzun ahalko dituen galdera batzuk.
Hurrengo lekukoari dagokionean helduko diogu.
Nola ez, andrea.
Itxaron, eutsi! Eskerrik asko.
Itxaron, baina zer...?
Harrapatzen bazaitut...
Lau pisu baino ez.
Takoi luze-luzeekin.
Ondo dago. Guztia dago ondo.
LORNA - HIRU FALTA DIRA ZURE TXANDA! NON ZAUDE?
Oso ondo. Aurretiko ikustaldia datorren hileko 17an izango da.
Besterik, Acosta andrea?
Txosten horien erdiak nireak dira, andrea.
Eguna albait azkarren amaitu nahi dut.
Bai, horixe berori.
Hemen nago! Barkatu.
Barka. Barkatu. Sentitzen dut.
Prest nago, andrea!
Pozten naiz guztiok gaudelako, zera...
Lorna Crane. Defendatzailea.
Bai. Tira, milesker, Crane andrea.
Tamalez, 30 minutuko eten bat egingo dugu.
Dei bat dut bertako elikagaien bankuarekin,
diru-bilketa dela eta.
Abokatuarekin gero bilduko naiz.
Alarma faltsua.
Lau pisu jaitsi berri dituzu oinez?
Bai. Bakarrak baino ez du funtzionatzen...
Kolapsatu egin zara?
Ez.
Ea, itxaron hementxe.
Konforme.
Ea, Funaro jauna, argi iezaguzu: noiztik diharduzu abokatu-lanetan?
Datorren hilean, bi urte izango dira.
Hara, bi urte.
Aritu zara inoiz epaiketa batean?
Zer, auzitegian?
Bai, auzitegian.
Oraindik ez.
Abokatu askok diote xedea auzitegira ez etortzea dela.
Bai. Nire ustez, ez da aholku txarra, Funaro jauna.
Duela bi urte graduatu zinen, eta ez duzu auzi-gelarik zapaldu,
baina, halere, habeas- eskaera bat bete zenuen
nazioarteko trafikatzaile baten izenean.
Nola lortzen da hori?
Tira, auzitegiko web-orrian sartu, eta zera deskargatuta...
Zera esan nahi nuen: nola lortu zenuen Moya jaunak zu alokatzea?
Bidali egin zidaten.
Nork?
Nire aitak.
Zure aitak. Sylvester Funaro aitak.
Zerga-ihesagatik ezgaitu zuten abokatua. Espetxe federalean dago. Hori da?
Bai.
Zure aitak presondegian bertan ezagutu zuen Moya jauna, ezta?
Bai.
Zure aitak ganoraz prestatu zintuela uste duzu,
kartelkide baten habeas-kasu zail bat zeure gain hartzeko?
Bai.
Zure aita ihes fiskalagatik espetxeratu zuten.
Estatuaz profitatu zen segurtasun eta onura propioaren alde.
Beharbada presokide batetaz profitatu zen
segurtasun eta onura propioaren alde. Zer deritzozu?
Objekzioa. Espekulazioa. Eta lekukoa bideratzen ari da.
Onartuta. Forsythe jauna.
Barkatu, andrea.
Kezkatu beharko genuke?
Beste galdera bat, Funaro jauna.
Armaren inguruko istorioa, norbaitek han jarri zuenekoa,
zerorrek asmatuko zenuen, ziur.
Horren gaineko ezer baieztatu ahal izan duzu inoiz?
Bueno, tira...
Baiezkoak ala ezezkoak soilik, jauna. Auzitegian, horrela jokatzen dugu.
Ez.
Besterik ez, andrea.
Ez! Takoia!
Egin beharra zegoen.
Milesker denoi zuen pazientziagatik.
Berriz ekingo diogu 72789 kasuari.
Fiskaltza versus Samuel Scales. Daniel Valera izena ere badarabil,
baita Vincenzo D'Aramo ere. Denok ulertzen dugulakoan nago.
Alderdi biak agertu dira etenaren aurretik.
Ea, Crane andrea, zure bezeroa prest dago?
Sentitzen dut, andrea.
Nire bezeroa bere zeldara itzuli da etenaldian.
Zaindariak deitu berri dit.
Dirudienez, bezeroa trabaturik dago han behean.
Gurpil-aurkian dago.
Orain, ez dago egokitutako igogailurik. Ez dute funtzionatzen.
Sentitzen dut, baina...
Agian badugu karguen irakurketa sotoan egitea. Horrela, etorri ahalko litzateke.
Bai, jakina. Eta milesker, andrea.
Hori bai, hamar pisu jaitsi beharko genituzke eskaileretatik.
Hamaika, sotoa zenbatuta. Eta, gero, gora berriz.
Ez nuke zure eguneko ordutegia hankaz gora jarri nahiko.
Badugu irakurketa bihar egitea, auzitegiak ondo baderitzo.
Egoera normal batean, bai.
Baina nire bezeroa duela bi egun atxilotu zuten.
Legeari jarraiki, salatuak luzapen bat onartu ezean,
irakurketa 48 orduren buruan izateko eskubidea du.
Egoera gaitza, gero.
Andrea, lan bikaina egiten duzu komunitatearen alde,
eta zeraren berri izan dut: Justizia Auzitegi Nagusian,
ezintasundunen eskubideen mugimenduan, presidentea zu zara.
Zuk inork baino hobeto dakizu ez litzatekeela zilegi
salatuak bere eskubide konstituzionalak ukatu behar izatea
bere kontroletik kanpoko ezintasun batek mugatuta.
Acosta andrea, beharbada posible da kontu honetan
zu eta Crane andrea bat etortzea,
hirurok gure egunarekin jarraitu ahal izateko?
Nola ez, andrea.
Rafferty.
R-A-F-F-E-R-T-Y.
Milesker etortzeagatik, andrea.
Ez nuen beste aukerarik.
Nondik ezagutzen zenuen biktima, Gloria Dayton?
Escort ak ginen. Kideak.
Hamar urte eman genituen elkarlan esporadikoan.
Erantzun-sistema bera generabilen, Julianekin lanean hasi zen arte.
Izan zenuen harremanik segurtasun-indarrekin
Dayton andrearen lankide izan zinen garaian?
Zer, ea inoiz atxilotu ninduten?
Behin baino gehiagotan.
DEAko inork atxilotu zintuen?
Drogen aurkako indarra da.
Ez. Los Angeleseko poliziak eta sheriff ek.
Bale. Galdera zehatzagoa egingo dut.
Atxilotu al zintuen inoiz DEAko James De Marco agenteak?
Ez dut ezagutzen.
Ziur zaude?
Jakina ba. Ezetz esan dut, ezta?
Hau da, ez duzu De Marco agentea ezagutzen?
Horixe. Ez dut ezagutzen.
Ez al zenidan esan, gaurko lekukotasunaren aurretik,
Gloria Dayton isilpeko informatzailea zela,
De Marco agentearen agindupean?
Alokairua ordaintzen zenidanez, gauza asko esan nizkizun.
- Zer? Barka. Andrea... - Entzun nahi zenuena esan nizun.
Ez dut De Marco agentea ezagutzen.
Zuk lofta eta erosketak ordaintzeko esan nuen hori.
Zer diozu? Badut hurbiltzerik?
Abokatuak, zatozte.
Andrea.
Jauna, imajinatzen dut ez zaizula kontua espero bezala atera.
Leun-leun esan diozu, gero.
De Marcorekiko lotura ezarriko zuela esan diozu auzitegiari.
Zure kalterako, lekukoa kontrakoa egiten ari da.
Andrea, argi dago: lekukoa manipulatu egin dute.
Eta eroskeriaz akusatu zaitu.
Honek ez du zentzurik.
Inoiz ez diot lekuko honi testigantzagatik ezer ordaindu.
Ez honi, ez beste inori.
Dena dela, testigantza honek ez du De Marcoren inklusioa justifikatzen.
- Andrea, baina... - Ez.
De Marco agenteak ez du oraingoan lekukotasunik emango, jauna.
Horra epaia.
Hori horrela,
jarraitu nahi duzu?
- Galdera batzuk gehiago. - Konforme.
Zeure burua are gehiago hondoratuko duzu.
Rafferty, nik alokatu ei nizun loft hura dela eta:
noiztik bizi zara han?
Pasa den abendutik.
Eta noiz ezagutu genuen elkar?
Ez dakit.
- Udaberrian? Apirilean? - Apirilean?
Nolatan ordaindu nizun pisua,
elkar ezagutu genuenean dagoeneko han bizi bazinen?
Tira, ez zenidan zuk ordaindu.
Beste abokatua izan zen. Zure lankide hura.
- Sylvester Funaro semea? - Bai. Berak ordaindu zidan.
Ados. Eta zer nahi zuen Funaro jaunak ordainetan?
Zeuk nahi zenuena: nik gezurra esatea agenteari buruz.
Ez zenuela De Marco agentea ezagutzen esan berri duzu baina.
Ez dut hori esan. Ez ginela elkartu esan dut.
Ez da gauza bera, ezta?
Bale. Rafferty andrea, azken egunotan,
agenteren batek bisitatu zaitu edo deitu dizu?
Zure gaurko lekukotasunean interesaturiko inork?
Egia baino ez dut esan.
Besterik ez.
Zer ostra izan da hori?
De Marcok manipulatu du.
Eta ondo atera zaio.
Lortu dugu ezer Sterghosen etxean?
Mick, egun-argitan?
Ez dute egun-argiz ezer egingo. Kamerak martxan daude.
- Pazientzia. - Ados.
Berri onak: Crane andreak, antza, inoiz ez du kasurik galdu.
- Ez da makala. - Ez da epaiketarik egon.
Harrapa ezazu, epaile sasi-perfektu horrek!
Hori itsusia izan da. Aparteko pertsona da, egia esan.
Lorna!
Zure mezua jaso dut.
Hau zortea. Zapata pare bat zeneukan txostenen armairuan.
Beti izan behar da ordezko look bat prest, Jessica.
Milesker. Salbatu egin nauzu.
Zer gertatu zaio zapatari?
Gero esango dizut.
Zorionez, kargua arindu dute: engainu bidezko lapurreta. Delitu arina.
Baldintzapeko askatasuna. Dirua itzuli, eta listo.
- Ba itxaron beharko dute ordaindu arte. - Zer diozu baina?
Azken inbertitzaileari ordaindu behar diot. Bestela, akabo.
Ez, Sam. Geuri ordaindu ezean, akabo. Aditu?
Auzitegiak agindutakoaz gain.
Egun luzea izan da. Eramango zaitut etxera?
Lorna, beste era bat behar dugu De Marco ekartzeko.
Asma ezazu epailearentzako arrazoi bat.
Ukatu egin du dagoeneko.
Ba ukapena ezerezta dezala. Lor ezazu. Tira.
Ados. Horretan hasiko naiz.
Txiki, harro-harro nago zutaz.
Kaixo?
Aupa.
Eramango nauzue In-N-Out Burger hanburgesategira?
Ea ona den. Etxean, ez neukan besterik.
Esan dizut: banuen ardoarekin janaria eskatzea.
Entregagatik pila bat kobratzen dute. Botila ziztrin bat da, ene!
Legal, faborez, jan dezagun bakean, bai?
Ai ene. Zer gertatzen zaizu?
Egun latza auzitegian.
Tipo aproposarekin ari zara ba.
Nire lekukoak testigantza ozpindu du.
Deskalabrua izan da. Gezurra esateko ordaindu diodala ere esan du.
Ene. Baina, gazte, betiko errutina da:
eraisten zaituztenean, ez zara lurrean geratzen. Lotu kontraerasoari.
Zer plan duzu?
Tira, espero dugu...
Segundo bat.
- Aupa. - Aupa. Momentu txarra da?
Ez, baina ez nekien etorriko zinenik.
Zita bat dut Legalekin.
Zer da? Zatoz barrura.
Tira, Suarezek Scott Glassen kasutik bota nau.
Cruz Deskarguarekin gertatutakoagatik?
Kontatu egin zenion, ezta?
Baina Vanessak, nire bigarrenak, izan zuen horren berri.
- Nolatan? - Nik esanda. Fida nintekeelakoan nengoen.
Baina Suarezi esan zion zuzenean.
Orain ezjakin plantak egiten ari da, bere burua salbatzeko.
Sentitzen dut, baina ez nau txunditzen.
Zer esan nahi duzu?
Hobe zenukeen ez bazenio zure ikasleari egia esan.
Egindakoa eginda dago, ezta?
Bere mentorea naiz. Urtebete baino gehiago daramagu hala.
Badakizu zer esan nahi dudan. Bulego latza da, politikan murgildua.
Ez da arraroa:
fiskal gazteak aurkeztu zaion lehen aukera aprobetxatu du.
Suarezek saldu egin zaitu. Ez da arraroa.
Bale.
Ez naiz honetarako etorri.
Nola "honetarako?".
Enpatia bila etorri naiz.
Edo aholku bila.
Edo sostengatuko nauen norbaiten bila. Ez naiz eraso diezadaten etorri.
Ez dizut eraso, Andy, baina...
Egiten dudana eta nire konpainiak dudan jarri nahi dituzu?
Egia esan dizut.
Ba ote?
Bai, mesedez. Egia esan diezadala Mickey Haller jakintsu handiak.
Suarezez fidatzea ez zen ideia ona izan.
Ni mailaz igotzear zen. Delitu Larriak saileko burua.
Eta, egoera estutu denean, hor konpon.
- Hau da, inozentea naiz? - Ez. Anbizioa ez da doakoa.
Beharbada anbizioak itsutu egin zaitu.
- Zoaz popatik hartzera. - Andy, tira. Andy!
Tira, ez da oso ondo atera.
Inguruko auzitegiek aitortu izan dute
defentsari zera ukatzeko ahaleginak...
Ukatu? Ez.
Defentsari boikot egiteko ahaleginak...
MUGIMENDU-ALTERTA
Demontre. Mapatxe bat.
...zeinek defentsa-teoria ezberdinak aurkeztea galarazi baitute,
arriskutsuak eta itzulgarriak direla.
Jainkoarren.
Dedio!
Cisco!
- Zer da? - Deitu Mickeyri.
Zer?
Zer...
Hepa, Cisco.
Mick. Bishop eta De Marco Sterghosen etxean daude. Harrapatu dugu.
Zer?
Gaurko berririk onenak dira.
Grabazioa bateratuko dut. Xehetasunak bihar emango dizkizut.
Ederto. Lan bikaina, Cisco. Milesker, motel.
Halakorik.
Aupa, Izzy.
- Harrapatu dugu. Kameran ikusi dut. - Badakit. Ciscok lehenik esan dit.
Bueno, orain zer?
Orain, lo egingo dugu. Bihar komentatuko dugu, ados?
Lan bikaina, Izzy. Deskantsatu. Tira, agur.
Baina zer da hau?
- Bihar komentatuko dugu. - Haller?
Sly?
Zertan demontre ari zara?
Astindu ederra eman diote nire semeari. Bazenuen bera prestatzea.
Prestatu genuen, Sly.
Ezin zenuen objekzio gehiagorik bota?
Eta Trina, zer? Moyaren kasua hondatu du.
Ez, Sly, neure kasua hondatu du. Sly semearekin ezin izan dut gehiago egin.
Egia esan, mesede egin dio.
Benetako auzi-gelak nolakoak diren ikusi du.
Lekuko-zerrendan jarri nauzu?
Horregatik deitu didazu. Oporretan etorri nahi duzu.
Bistak aldatzeko garaia dut.
Konderriko espetxea nahiago dut, txerri-korta hau baino.
Zorretan zaude nirekin.
Bai, zerrendan zaude, Sly.
Nik ezin dut ezer egin. Epailearen esku dago erabat. Gabon.
Nor ari da deika eta deika?
Larunbata izanda ere, lanean.
Ondo irakatsi dizut.
Scott Glassen hilketaren dosierrak behar ditut.
Suarezek Glass kasua eman dizu.
Ni arduratu naitekeela konturatu da.
Gertatutakoa horrela ulertzen duzu?
Vanessa, konfidentzia bat kontatu nizun.
Zure mentorea izan naiz.
Zer uste duzu, ez duzula inoiz hanka sartuko?
Hamar urte gutxiago bazenitu, ez zenukeen
gauza bera egingo? Benetan?
Ondo irakatsi didazu, Andrea.
Hona azken lezioa.
Kontuz ibili. Ez zaitez edonortaz fio.
Ni kontuz ibiliko naiz.
Kaixo.
- Egun on. - Egun on.
Hara!
Hau bai hau. Hertsiak zarete, gero.
Bale ba. Gertu, Hitchcock?
Ezin gertuago.
Gure polizia ohi kutuna.
Bingo.
Hau atzeko ateko kamera da.
- Zertan arraio dabil? - Begira.
Eta kito. Horren ondoren, alde egin zuten.
Hau aski da. Horixe aski dela. Sinestezina da, Cisco.
Gazte, zertan datza hau baina?
Garrantzian. Horra gure helburua, DEAko De Marco agentea.
Polizia ohia, Neil Bishop, fiskalaren ikertzailea da.
Defentsaren lekuko posible baten etxean sartu ziren, legez kanpo.
Hara! Nola demontre antolatu zenuten hau?
Bagenekien froga egiaztagarriak behar genituela biak lotzeko.
Montgomery eta Victory. Ausaz hau da behar duguna.
Hilketa bikoitza Montgomery Avenue-n, Lake Balboa-tik hurbil.
Hara kasua zer inspektoreri esleitu zioten.
Bi droga-saltzaile hil zituzten, kartel-gerra batean.
Bishop inspektorea zen. Gertalekuko argazkian, DEAko agentea zen.
Beraz, De Marco nahasita zegoen.
Elkarlanean aritu zirela nabarmentzen zuen, baina duela hamar urte.
Hori De Marco azaleratzeko balia genezakeela otu zitzaigun.
Horretarako, arriskatzera bultzatu behar genituen.
Sentitzen dut, andrea, baina, ikerketan,
kasuan beste 33 pertsona garrantzitsuak direla erabaki dugu.
Honek ez du zentzurik.
Sheriffaren departamentu erdia dauka hemen, ene.
Nire ikertzailea ere zerrendan dago.
Eta, 30 izen berri horien zerrendan,
tipo hau ere txertatu genuen, Peter Sterghos.
Nor da Peter Sterghos?
Gakoa ez da nor den, non bizi den baizik.
Hilketak gertatu ziren etxearen parean bizi da.
Ikertzaileak zuen zerrendako izen berriak aztertu zituen.
Sterghos delakoa topatu zuen, eta, non bizi den ikusi zuenean...
Izutu egin zen.
Sterghos zerbait ikusi zuelako jarriko genuen zerrendan, ezta?
- Zer ikusi? - Auskalo. Duela hamar urte izan zen.
Bagenekien hilketa bikoitza arraroa zela.
Argitu gabeko kartel-hilketa bat.
Guztiz arraroa.
Hiltzaileek ez zuten ezer lapurtu: ez dirurik, ez drogarik.
Zerbait iluna gertatu zen.
Bishop eta De Marco nahasita egon ziren ziur.
Eta Peter Sterghos delakoak nolatan utzi zizuen etxea?
Izzyri esker.
Lagun batek nire estudioa programa bati alokatu zion.
Ideia bera baliatu genuen Sterghos etxetik aterarazteko.
Sterghos jauna, hau poza.
Hau gure teknikaria da, Dennis.
Eskerrik asko zure etxea erabiltzen uzteagatik.
Sartu, eta kamerak jarri nituen. Besterik gabe.
Voilà.
Ez zenidan pizza-kaxaren barruan zer zegoen esan.
Ez nuenez zaintza-katea eten nahi, argazki bat atera nuen.
Zer ostra da hori?
Kokaina.
Banengoen ba ni.
Bere lekukotasuna dudan egon zedin jarri zuten,
edo xantaia egiteko, isilik gera zedin.
Izututa daude.
Hau da, gu hurbil gaude.
Hau baliatzeko erarik onena topatu behar dugu.
Barka.
Zer? Legal.
Zer?
Utz dezagun lagunduriko etxebizitzaren kontua.
Bidal nazazu Boca Raton-era, hurrengo hegaldian.
Ez dut zugandik hurbil egon nahi.
Egon. Zer diozu baina? Hau sekulakoa da.
Bai, gogoberotzeko modukoa da.
Baina gauza bat ahaztu zaizu.
Ez dago plakadun kriminal bat baino okerragorik.
Abokatu defendatzaile batek ondo bai ondo daki hori.
Zer egingo dut ba? Dena bertan behera utzi?
Ez! Baina kontuz ibili behar duzu, gazte.
Eta zu ez zara kontuz ibiltzen iaioa.
Agente hura jendea hiltzeko prest dago bere sekretuak babesteko,
sekretu horiek edozer direla ere.
Zu hiltzen saiatu zen behin.
Zergatik uste duzu ez duela bere asmoa gauzatu nahiko?
Zera esan nahi dut: horrelako tipo bat
harrapatzeko saioan,
ezin da kale egin.
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte